Forkys (Frýgia)

Forkys (Forkys) je v gréckej mytológii syn Fainopa, vodca Frýgov v trójskej vojne.Homér, Iliada, 2,862-863

Forkys a Askanios z ďalekej Askanie (kedysi krajina pri jazere AskaniaPlinius, Naturalis historia, 5,43,148. v dnešnom Turecku) velili vojsku Frýgov, ktoré prišlo podporiť Tróju v boji proti spojeným achájskym vojskám. Epický básnik Homér uvádza, že doménou Frýgov bol v trójskej vojne boj s mečom. Podľa Pausania ich telo chránil akýsi dvojdielny vojenský korzet, ktorý im v boji zabezpečoval dostatočnú ochranu a preto sa zaobišli aj bez štítu.Pausanias, Periégésis tés Hellados, 10,26,6. 

V Sedemnástom speve Homérovej Iliady Frýgovia pod vedením trójskeho princa Hektora bojujú s Achájcami o telo achájskeho hrdinu Patrokla. Hektor sa síce zmocní Achilovej zbroje, ktorú mal Patroklos na sebe,Homér, Iliada, 17,125-127 ale Achájci si nakoniec telo Patrokla vybojujú.Homér, Iliada, 17,730-736 V tomto boji však Forkys umiera rukou hrdinu Aianta. Hovoria o tom Homérove verše: „Aias zase Forkyda, syna Fainopa vládcu, ktorý chcel Hippothoa chrániť, bodol do brucha; bronzový plát prerazil pancier, a kov sa mu vdral do útrob; on mŕtvy klesol a prstami zaryl do prachu. Ustúpil predný šík, a zároveň preslávený Hektor; jasali argejskí synovia a Trójanom ukoristili mŕtvych, Hippothoa, Forkyda a zbroj im z pliec sňali..."Homér, Iliada, 17,312-318. 

 Referencie a bibliografia 

Kategória:Postavy gréckej mytológie
Kategória:Trójska vojna